English: I thank the Member for her support and the comprehensive question she raises. As I said in my statement, the Communities First programme is one programme and we must rely on other aspects of what Government interventions do - what Government, local government, third sector organisations bring to our communities - and build resilience around that. We are challenged financially - all aspects of Government and Government tiers - and we have to make sure that when we make these interventions, we make clever interventions based on the evidence presented by many fields. One particular work that I know the Member is familiar with is around Public Health Wales, around ACEs. For people who haven't seen that programme, I would urge them to do so and realise that that is why we're taking this step to make early intervention and prevention one of our key planks for intervention for our young people. We've seen the devastation that can happen when you start stacking ACEs for the long term. We've done some work with the youth justice board and I was incredibly surprised - . Actually, the Member's right: it is very difficult to tackle the end part of that - the issue of reoffending. When we did some modelling of the young person, actually we looked back at their lifestyle and they had four or five ACEs, which we knew, if we started to tackle those issues around alcohol or substance misuse or incarceration, then, actually, the end bit sorted itself out. So, that's what we're going to be doing with people and families, and that's partly the issue around child zones, about how we get all of the ages - it is to wrap around the child and the family, to see if we can make these clever interventions. There is a great pilot of the 1,000-day programme, which is operating in Wales already. We can learn a lot from that. It's about that, before the child is born, we know that those first two years are important, and what it is that we need to do at that stage. The issue of childcare is something that we are working towards. I'm hoping that, towards the autumn of next year, we'll start to introduce a very complex scheme of childcare and working, and how that fits in with the school setting as well, so that we have 30 hours of care for young people, which is appropriate and of quality. That's a meeting that we held actually this morning, with a cross-ministerial discussion about how we start that programme. But this is about building a resilient community with all of our tools rather than one. That's why I'm grateful for the ability to share with the Chamber today the vision and options for all of us to come together with all of these pieces of the jigsaw to make sure that we have a good future for our young people, driving forward.
Welsh: Diolch i'r Aelod am ei chefnogaeth a'r cwestiwn cynhwysfawr y mae hi'n ei godi. Fel y dywedais yn fy natganiad, mae'r rhaglen Cymunedau yn Gyntaf yn un rhaglen ac mae'n rhaid i ni ddibynnu ar agweddau eraill ar yr hyn y mae ymyraethau'r Llywodraeth yn eu gwneud - yr hyn y mae'r Llywodraeth, llywodraeth leol, mudiadau'r trydydd sector yn ei gyfrannu at ein cymunedau - a sicrhau cryfder o gwmpas hynny. Rydym wedi ein herio yn ariannol - ym mhob agwedd ar y Llywodraeth a haenau'r Llywodraeth - ac mae'n rhaid i ni wneud yn siŵr pan fyddwn yn gwneud yr ymyraethau hyn, ein bod yn gwneud ymyraethau clyfar yn seiliedig ar y dystiolaeth a gyflwynwyd o lawer o feysydd. Un darn penodol o waith yr wyf yn gwybod bod yr Aelod yn gyfarwydd ag ef yw gwaith gan Iechyd Cyhoeddus Cymru, yn ymwneud â phrofiadau niweidiol yn ystod plentyndod. I bobl nad ydynt wedi gweld y rhaglen, byddwn i'n annog iddynt wneud hynny a sylweddoli mai dyna pam yr ydym yn cymryd y cam hwn i sicrhau bod ymyrraeth gynnar ac atal yn greiriau allweddol yn yr ymyrraeth ar gyfer ein pobl ifanc. Rydym wedi gweld y dinistr a all ddigwydd yn y tymor hir pan fo mwy a mwy o blant yn cael profiadau niweidiol yn ystod plentyndod. Rydym wedi gwneud rhywfaint o waith gyda'r bwrdd cyfiawnder ieuenctid ac roeddwn wedi synnu'n fawr - . A dweud y gwir, mae'r Aelod yn gywir: mae'n anodd iawn mynd i'r afael â rhan olaf hynny - y mater o aildroseddu. Pan wnaethom ni rywfaint o waith modelu ar y bobl ifanc, fe wnaethom ni mewn gwirionedd edrych yn ôl ar eu ffordd o fyw, ac fe gawsant bedwar neu bum profiad niweidiol yn ystod eu plentyndod, yr ydym ni'n gwybod, pe baem yn dechrau mynd i'r afael â'r materion hynny yn ymwneud â chamddefnyddio alcohol neu sylweddau neu garcharu, yna, mewn gwirionedd, y byddai pethau'n datrys eu hunain yn y pen draw. Felly, dyna beth yr ydym yn mynd i'w wneud gyda phobl a theuluoedd, a dyna'n rhannol y mater ynglŷn â pharthau plant, o ran sut yr ydym yn sicrhau bod plant o bob oed - mae'n ymwneud â chanolbwyntio ar y plentyn a'r teulu, i weld a allwn ni gyflwyno'r ymyraethau clyfar hyn. Mae cynllun peilot da iawn yn cael ei gynnal o'r rhaglen 1000-diwrnod, sy'n cael ei gweithredu yng Nghymru eisoes. Gallwn ddysgu llawer oddi wrth y rhaglen honno. Mae'n ymwneud â gwybod bod y ddwy flynedd gyntaf yn bwysig, cyn i'r plentyn gael ei eni, a'r hyn y mae angen i ni ei wneud yn ystod y cyfnod hwnnw. Mae'r mater gofal plant yn rhywbeth yr ydym yn gweithio tuag ato. Rwy'n gobeithio, tua hydref y flwyddyn nesaf, y byddwn ni'n dechrau cyflwyno cynllun cymhleth iawn o ofal plant a gweithio, a sut y bydd hynny'n cyd-fynd ag amgylchedd yr ysgol hefyd, fel bod gennym 30 awr o ofal ar gyfer pobl ifanc, sy'n briodol ac o ansawdd. Fe gynaliasom y cyfarfod hwnnw y bore yma i ddweud y gwir, a oedd yn cynnwys trafodaeth ymhlith Gweinidogion ynglŷn â sut yr ydym yn cychwyn y rhaglen honno. Ond mae hyn yn ymwneud ag adeiladu cymuned gref gan ddefnyddio pob un o'n hoffer, yn hytrach na dim ond un. Dyna pam rwy'n ddiolchgar i allu rhannu â'r Siambr heddiw yr weledigaeth a'r dewisiadau i bob un ohonom ddod at ein gilydd gyda phob un o'r darnau hyn o'r jig-so, i wneud yn siŵr bod gennym ddyfodol da ar gyfer ein pobl ifanc, wrth symud ymlaen.